Diari Oficial de la Generalitat Valenciana


Sumari del DOGV 3358, del 26-10-1998 (1998/8096)

Notificació de resolució d'una sanció per obres.
------------------------------------------------

### Dades del document

Número de DOGV
:   3358

Data del DOGV
:   26-10-1998

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1998/8096


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de resolució d'una sanció per obres. [1998/A8096]
  
Atés que es desconeix l'actual parador de la senyora Rosario Insa Tirado i de conformitat amb el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, es procedeix a la notificació de la resolució del conseller d'Obres Públiques, Urbanisme i Transports, de 7 de juliol de 1998, en la qual se li imposa, en concepte de promotora, la sanció de multa de nou-centes trenta-tres mil pessetes (933.000 PTA) per haver fet obres consistents en la construcció d'un habitatge, un traster i un paeller a la parcel·la 259, polígon 38, del terme municipal de Vilamarxant, sense la preceptiva llicència municipal.
  
El conseller d'Obres Públiques, Urbanisme i Transports, el 7 de juliol de 1998, va adoptar la resolució que tot seguit transcrivim:
  
«Vistos els antecedents que hi ha en aquesta Conselleria d'Obres Públiques, Urbanisme i Transports relatius a les obres fetes per la senyora Rosario Insa Tirado, en la parcel·la 259, polígon 38, del terme municipal de Vilamarxant (València) i atesos els següents
  
Antecedents de fet
  
Primer
  
Tal com es posa de manifest en l'informe emés pel tècnic competent de la Comissió Territorial d'Urbanisme, s'han fet obres consistents en la construcció d'un habitatge, un traster i un paeller, sense la prèvia i preceptiva llicència municipal als terrenys esmentats.
  
Segon
  
D'acord amb l'expedient que hi ha en aquesta Conselleria, la valoració de les obres s'estima en la quantitat de 6.220.000 pessetes, segons es desprén de l'informe emés pel tècnic competent en la matèria.
  
Tercer
  
L'Ajuntament de Vilamarxant va adoptar l'acord de trametre l'expedient sancionador, tramitat a la seu municipal, al Servei Territorial d'Urbanisme de la Conselleria d'Obres Públiques, Urbanisme i Transports, en fase prèvia a la imposició de la sanció, el 5 de febrer de 1996.
  
Quart
  
Amb data d'eixida 13 de març de 1996, el Servei Territorial d'Urbanisme contesta sobre la procedència de la incoació d'un nou expedient sancionador, atesa la caducitat de l'expedient tramitat per l'Ajuntament de Vilamarxant.
  
Cinqué
  
En l'expedient apareix com a responsable la senyora Rosario Insa Tirado, en concepte de promotora, però no consta la identitat del constructor ni del tècnic director de les obres.
  
Sisé
  
El 29 de desembre de 1997 la senyora Isabel Cachinero Zamora va presentar un escrit d'al·legacions en el qual, en síntesi, manifesta que la parcel·la número 259, del polígon 38, del terme municipal de Vilamarxant, pertany a la societat de guanys del seu matrimoni amb el senyor Juan Antonio Lajara Enguídanos, dissolt per mitjà de la sentència de separació però encara no liquidada.
  
Respecte de les obres, afirma que no va tenir coneixement d'aquestes ni va donar el seu consentiment per a la seua realització.
  
Així mateix, indica que no ha sigut informada de la caducitat de l'expedient tramitat per l'Ajuntament de Vilamarxant i considera que l'article 53.2.b del Reglament de Disciplina Urbanística ha sigut derogat pel Decret 304/1993, de 26 de febrer, pel qual es va aprovar la taula de vigències en compliment del que estableix l'apartat quart de la disposició final única de la Llei 1/1992, de 26 de juny.
  
Seté
  
La Comissió Territorial d'Urbanisme de València en la sessió celebrada el 30 de juny de 1998 va emetre un informe favorable sobre aquest expedient sancionador.
  
Fonaments de dret
  
Primer
  
L'expedient sancionador s'ha incoat contra la senyora Rosario Insa Tirado, en concepte de promotora, per les obres realitzades en la parcel·la de referència, i s'ha notificat la incoació a la senyora Isabel Cachinero Zamora, ja que així ho havia sol·licitat expressament, per mitjà d'un escrit de 25 d'octubre de 1994, en el qual demanava ser part en el procediment.
  
Atés que ha tingut lloc la incoació contra la senyora Rosario Insa Tirado com a responsable, en concepte de promotora, i en virtut del principi de responsabilitat que estableix l'article 130 de la Llei 30/1992, de Règim Jurídic de les Administracions Públiques i del Procediment Administratiu Comú, segons el qual només podran ser sancionades per fets constitutius d'infracció administrativa les persones físiques i jurídiques que resulten responsables d'aquests, fins i tot a títol de simple inobservança, la sanció que, si escau, es dictara en el procediment, únicament es dirigiria contra el mateix subjecte responsable, és a dir, contra la senyora Rosario Insa Tirado.
  
Quant a la caducitat de l'anterior expedient tramitat per l'Ajuntament de Vilamarxant, i d'acord amb l'escrit tramés per aquest Ajuntament, de 20 de febrer de 1997, en el qual es reconeix la caducitat, aquesta s'ha resolt en la resolució d'incoació, notificada com cal a la senyora Isabel Cachinero Zamora.
  
Sobre la derogació de l'article 53.2.b del Reglament de Disciplina Urbanística pel Decret 3047/1993, de 26 de febrer, pel qual es va aprovar la taula de vigències, en compliment del que estableix l'apartat quart de la disposició final única de la Llei 1/992, de 26 de juny, cal indicar que atés que ha sigut declarat inconstitucional per la sentència del Tribunal Suprem, de 20 de març de 1997, la major part dels preceptes de l'esmentat text refós, aquesta taula de vigències no es considera aplicable.
  
Segon
  
Les obres dutes a terme requereixen la prèvia i preceptiva llicència municipal, tal com estableix l'article 242.1 del Reial Decret 1/1992, de 26 de juny, pel qual s'aprova el Text Refós de la Llei sobre Règim del Sòl i Ordenació Urbana i l'article 1 del Reial Decret 2187/1978, de 23 de juny, pel qual s'aprova el Reglament de Disciplina Urbanística.
  
Tercer
  
Aquestes obres són constitutives d'una infracció urbanística perquè contravenen el que estableix la legislació urbanística com disposa l'article 53.2.b del Reglament de Disciplina Urbanística.
  
Quart
  
La infracció comesa apareix concretament tipificada en l'article 90.2 i 76.1 del Reglament de Disciplina Urbanística per ser contrària a l'ús previst en el planejament vigent i, per tant, pertoca la imposició de la sanció de multa del 10 al 20% del valor de l'obra.
  
Cinqué
  
D'acord amb els antecedents que hi ha en l'expedient i amb els articles 55 i 63 del Reglament de Disciplina Urbanística, cal imposar la sanció en el seu grau mitjà, és a dir, el 15% del valor de les obres, que atés que estan valorades en 6.220.000 pessetes, implica una sanció de multa de 933.000 pessetes.
  
Sisé
  
El present expedient s'ha de tramitar de conformitat amb el que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Reglament de Procediment per a l'Exercici de la Potestat Sancionadora.
  
Seté
  
L'òrgan competent per a imposar la sanció és el conseller d'Obres Públiques, Urbanisme i Transports, d'acord amb l' article 6 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Vistos els preceptes legals esmentats i la resta de normativa aplicable, resolc:
  
Imposar a la senyora Rosario Insa Tirado, en concepte de promotora, la sanció de multa de nou-centes trenta-tres mil pessetes (933.000 PTA ) per haver fet obres consistents en la construcció d'un habitatge, un traster i un paeller, a la parcel·la 259, polígon 38, del terme municipal de Vilamarxant, sense la preceptiva llicència municipal.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des del dia de la notificació o publicació d'aquesta. Per a la interposició d'aquest recurs és requisit imprescindible que, prèviament, el recurrent en comunique a aquest òrgan la interposició, de conformitat amb el que estableixen els articles 57.2.f i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això, sense perjudici que es puga interposar qualsevol altre recurs que es considere oportú.»
  
Aquesta notificació és transcripció exacta de la resolució original que consta en l'expedient.
  
De conformitat amb el que estableix l'article 20 del Reglament General de Recaptació, la sanció imposada s'haurà de pagar en els terminis següents:
  
a) Les que han sigut notificades entre els dies 1 i 15 de cada mes, des de la data de notificació fins al dia 5 del mes següent o del dia hàbil immediatament posterior.
  
b) Les que han sigut notificades entre els dies 16 i últim de cada mes, des de la data de notificació fins al dia 20 del mes següent o del dia hàbil immediatament posterior.
  
Per a l'ingrés de la quantitat esmentada, s'haurà de presentar l'imprés, davant de qualsevol de les entitats bancàries col·laboradores indicades en el marge esquerre d'aquest. S'haurà de tornar a aquest centre directiu, situat a l'avinguda de Blasco Ibáñez, número 50, 46380 València, l'exemplar de color rosa, per a la incorporació a l'expedient, que justifique el pagament de la sanció, ja que si no consta aquest document es procedirà al cobrament de la sanció amb un recàrrec del 20% per via de constrenyiment.